Γεωγραφία της Ιταλίας

Η Ιταλία βρίσκεται στην νότια Ευρώπη και αποτελείται από την Ιταλική Χερσόνησο η οποία έχει σχήμα μπότας, τη νότια πλευρά των Άλπεων, την μεγάλη πεδιάδα του ποταμού Πάδου και μερικά νησιά συμπεριλαμβανομένης της Σικελίας και της Σαρδηνίας. Η Κορσική, παρότι ανήκει στην γεωγραφική περιοχή της Ιταλίας, αποτελεί κομμάτι της Γαλλίας από το 1769. Η Ιταλία είναι χώρα του Ανατολικού Ημισφαιρίου.
Η συνολική της έκταση είναι 301.340 χλμ², εκ των οποίων τα 294.140 χλμ² είναι γη και τα 7.200 χλμ² είναι νερό. Βρίσκεται σε γεωγραφικό πλάτος μεταξύ  35° και 48° N και γεωγραφικό μήκος μεταξύ 6° και 19° E.
Η Ιταλία έχει σύνορα με την Ελβετία (698 χλμ.), τη Γαλλία (476 χλμ.) τηνΑυστρία (404 χλμ.) και τη Σλοβενία (218 χλμ.) . Ο Άγιος Μαρίνος (37 χλμ.) και το Βατικανό (3,4 χλμ.) αποτελούν περίκλειστα κράτη.
Συμπεριλαμβανομένων των νησιών, η Ιταλία έχει ακτογραμμή 7.600 χλμ. στην Αδριατική Θάλασσα, το Ιόνιο Πέλαγος, την Τυρηνική Θάλασσα, τη Λιγουρική Θάλασσα, τη Θάλασσα της Σαρδηνίας και τα Στενά της Σικελίας.

Βουνά και πεδιάδες

Σχεδόν το 40% της ιταλικής γης είναι ορεινή, με βασικές οροσειρές τις Άλπεις ως φυσικό βόρειο σύνορο και την οροσειρά των Απεννίνων που αποτελεί τη ραχοκοκαλιά της χερσονήσου και εκτείνεται σε 1.350 χλμ. Ανάμεσα στις δύο οροσειρές βρίσκεται η μεγάλη κοιλάδα του Πάδου, του μεγαλύτερου ποταμού της Ιταλίας, ο οποίος έχει μήκος 652 χλμ., πηγάζει από τις Κοττιανές Άλπεις και εκβάλλει στην Αδριατική. Η κοιλάδα του Πάδου είναι η μεγαλύτερη πεδιάδα στην Ιταλία, με έκταση 46.000 χλμ², ενώ αντιστοιχεί στο 70% των πεδινών εκτάσεων της χώρας.
Η οροσειρά των Άλπεων συνδέεται με τα Απέννινα όρη με το πέρασμα Κόλλε ντι Καντιμπόνα στις Λιγουριανές  Άλπεις.
Γνωστές κορυφές βουνών στην Ιταλία είναι το Μάτερχορν, το Μόντε Ρόσα και το Γκραν Παραντίσο στις Δυτικές Άλπεις, καθώς και το Μπερνίνα, το Στέλβιο και οι Δολομιτικές Άλπεις στις Ανατολικές Άλπεις. Η ψηλότερη κορυφή της Ιταλίας είναι το Λευκό Όρος (4.810 μ.).

Ηφαίστεια

Πολλές περιοχές στην Ιταλία έχουν ηφαιστειογενή προέλευση. Τα περισσότερα μικρά νησιά καθώς και τα νησιά του αρχιπελάγους στον νότο όπως η Καπραΐα, η Πόντσα, η Ίσκια, τα νησιά του Αιόλου, τοΟύστικα και η Παντελλερία είναι ηφαιστειογενή νησιά. Υπάρχουν επίσης και ενεργά ηφαίστεια: ηΑίτνα στη Σικελία, το μεγαλύτερο ενεργό ηφαίστειο στην Ευρώπη, καθώς και το Βουλκάνο, το Στρόμπολι και ο Βεζούβιος κοντά στηΝάπολη. Ο Βεζούβιος αποτελεί και το μοναδικό ενεργό ηφαίστειο της ηπειρωτικής Ευρώπης.

Ποτάμια και θάλασσες

Τα περισσότερα ποτάμια της Ιταλίας εκβάλλουν είτε στην Αδριατική (όπως ο Πάδος, ο Πιάβας, ο Αδίγης, ο Μπρέντα, ο Ταλιαμέντο και ο Ρένο) ή την Τυρρηναϊκή θάλασσα (όπως ο Άρνος, ο Τίβερης και ο Βολτούρνος), παρότι υπάρχουν και ποταμοί (όπως ο Λιβίνιο στην Λομβαρδία και οι Ίννιχεν και Σέξτεν στην επαρχία Τρεντίνο-Άνω Άντιγκεν/Νότιο Τυρόλο) που εκβάλλουν στον Εύξεινο Πόντο μέσω της λεκάνης του Δράβα, παραποτάμου του Δούναβη, όπως και νερά της λίμνης Ντι Λέι στηνΛομβαρδία που εκβάλλουν στην Βόρεια Θάλασσα μεσω του Ρήνου.

Λίμνες

Στον βορρά της Ιταλίας υπάρχουν αρκετές υποαλπικές φραγμένες λίμνες, εκ των οποίων η μεγαλύτερη είναι η λίμνη Γκάρντα με έκταση 370 χλμ². Άλλες γνωστές υποαλπικές λίμνες είναι η λίμνη Ματζόρε 212,5χλμ² της οποίας το βόρειο τμήμα βρίσκεται στην Ελβετία, η Κόμο (146 χλμ²), η Όρτα, η Λουγκάνο, η Ίσεο και η Ίντρο. 
Άλλες σημαντικές λίμνες της Ιταλικής χερσονήσου είναι η Τρασιμέντο, η Μπολσένα, η Μπρακιάνο, η Βίκο, η Βαράνο και η Λεσίνα στο Γκαργκάνο, και η Ομόντεο στη Σαρδηνία.

Νησιά

Τα μεγαλύτερα νησιά που ανήκουν στην Ιταλία είναι ηΣικελία (25.708 χλμ²), η Σαρδηνία (24.090 χλμ²) και το νησί Έλβα (224 χλμ²), το μεγαλύτερο στη Τοσκανικό αρχιπέλαγος.